Søndag eftermiddag blev en kitesurfer reddet op af vandet i Klitmøller. Det oplyser Midt- og Vesjyllands Politi, der modtog anmeldelsen kl. 13.57. - En person på stranden kan se, at hans drage er gået i vandet, og at han driver længere og længere ud, og ikke selv kan komme op, fortæller Allan Riis, der er vagtchef ved Midt- og Vestjyllands Politi. Derefter bliver der sendt bud efter en redningshelikopter og redningsbåden fra Hanstholm. Klokken 14.28 får båden reddet suferen op af vandet. Ifølge vagtchefen har surferen ikke haft brug for lægehjælp. Det er endnu uvist hvorfor han kom i problemer på vandet.

Referat:
En kitesurfer blev søndag eftermiddag reddet op af vandet i Klitmøller